ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΚΕΦΑΛΛΗΝΙΑΣ

ΔΗΜΟΤΙΚΟ ΛΙΜΕΝΙΚΟ ΤΑΜΕΙΟ

ΚΕΦΑΛΛΗΝΙΑΣ-ΙΘΑΚΗΣ

**ΑΠΟΣΠΑΣΜΑ**

Από τα πρακτικά της με αριθμ. 12/05-11-19 συνεδρίασης του Διοικητικού Συμβουλίου του Διαδημοτικού Ν.Π.Δ.Δ με την επωνυμία Δημοτικό Λιμενικό Ταμείο Κεφαλληνίας-Ιθάκης

**Αριθ. Αποφ. 223/19**

**ΘΕΜΑ: Συγκρότηση Διοικητικού Συμβουλίου**

Στο Αργοστόλι, σήμερα 5 Νοεμβρίου 2019, ημέρα Τρίτη και ώρα 10:00 π.μ. στα Γραφεία του Δημοτικού Λιμενικού Ταμείου Κεφ/νιας και Ιθάκης, συνήλθε σε τακτική συνεδρίαση το Διοικητικό Συμβούλιο του Διαδημοτικού Ν.Π. «Δημοτικό Λιμενικό Ταμείο Κεφαλληνίας-Ιθάκης», ύστερα από την αρ. οικ. 3033/31-10-19 προσκλήσεως του Προέδρου του Διοικητικού Συμβουλίου, που επιδόθηκαν νόμιμα σε κάθε ένα από τα μέλη του Δ.Σ., σύμφωνα με τις διατάξεις του Δημοτικού και Κοινοτικού Κώδικα (Ν. 3463/2006) σε συνδυασμό με τις διατάξεις του άρθρου 67 του Ν. 3852/10.

Διαπιστώθηκε ότι υπάρχει νόμιμη απαρτία, δηλαδή σε σύνολο δέκα πέντε (15) μελών βρέθηκαν παρόντα δέκα πέντε (15) και ονομαστικά:

|  |  |
| --- | --- |
| **ΠΑΡΟΝΤΕΣ** | **ΑΠΟΝΤΕΣ** |
| 1.Μιχαλάτος Θεόφιλος, Πρόεδρος Δ.Σ. | ουδείς |
| 2. Μιχαλάτου Κρυσταλία, Μέλος Δ.Σ. |  |
| 3. Μοσχονάς Μιχαήλ Διονύσιος, Μέλος Δ.Σ. |  |
| 4. Τρωϊάννος Διονύσιος, Μέλος Δ.Σ. |  |
| 5. ΚοκκόληςΤούλιος, αν. Μέλος Δ.Σ. |  |
| 6. Σιούτης Αθανάσιος, Μέλος Δ.Σ. |  |
| 7. Στανίτσας Διονύσιος, Μέλος Δ.Σ. |  |
| 8. Φιαμπόλης Στέφανος, Μέλος Δ.Σ. |  |
| 9. ΤαφλαμπάςΑλέξανδρος,Μέλος Δ.Σ |  |
| 10. Μοσχονάς Αλέξανδρος, Μέλος Δ.Σ. |  |
| 11.Ντιουάνι Γάλεμπ, Μέλος Δ.Σ. |  |
| 12.Μοσχόπουλος Ανδρέας, Μέλος Δ.Σ. |  |
| 13.Ποδαράς Γεράσιμος, Μέλος Δ.Σ. |  |
| 14.Γάκης Μιχαήλ, Μέλος Δ.Σ. |  |
| 15.Σπαθής Γεράσιμος, Μέλος Δ.Σ. |  |

Στη συνεδρίαση παραβρέθηκε και η υπάλληλος του Ν.Π. Σπυριδούλα Παπαδάτου για την τήρηση των πρακτικών.

Ο κ. Πρόεδρος εισηγήθηκε το μοναδικό 1ο  θέμα της ημερήσιας διάταξης ενημερώνοντας το Δ.Σ. ότι σύμφωνα με το άρθρο 156 του Ν. 4600/2019 τα Δημοτικά Λιμενικά Ταμεία των καταργούμενων Δήμων αποκτούν αυτοδικαίως δημοτικό χαρακτήρα με χωρική αρμοδιότητα το σύνολο των Νέων Δήμων. Μέσα σε 2 έτη από την έναρξη λειτουργίας των συνιστώμενων δήμων, τα δημοτικά συμβούλια αυτών αποφασίζουν με απόλυτη πλειοψηφία του συνόλου των μελών τους για τη συνέχιση ή μη της λειτουργίας των νομικών προσώπων αυτών ως διαδημοτικών.

Σύμφωνα με το άρθρο 244 ΔΚΚ παρ3, 4, «…στην περίπτωση που η γεωγραφική περιοχή ευθύνης του Λιμενικού Ταμείου εκτείνεται στα όρια περισσοτέρων του ενός Οργανισμών Τοπικής Αυτοδιοίκησης (ΟΤΑ) αυτό αποκτά διαδημοτικό χαρακτήρα. Ο αριθμός των μελών του διοικητικού συμβουλίου ορίζεται σε 9 στην περίπτωση που η γεωγραφική περιοχή του εκτείνεται στα όρια των δυο ΟΤΑ, έντεκα (11) στα όρια τριών ΟΤΑ και μέχρι δεκαπέντε (15) στα όρια περισσοτέρων των τριών ΟΤΑ. Ο αριθμός των αιρετών εκπροσώπων καθενός από τους συμμετέχοντες ΟΤΑ προσδιορίζεται από το ακέραιο πηλίκο της διαίρεσης του αριθμού των μελών του Δημοτικού Συμβουλίου, δια του αριθμού των μετεχόντων ΟΤΑ. Σε περίπτωση κατά την οποία προκύπτει υπόλοιπο προς συμπλήρωση του αριθμού των μελών, οι αντίστοιχες θέσεις του διοικητικού συμβουλίου διανέμονται ανά μια στους συμμετέχοντες ΟΤΑ με το μεγαλύτερο πληθυσμό. Σε περίπτωση κατά την οποία προκύπτει αριθμός μεγαλύτερος των μελών του διοικητικού συμβουλίου, ο αριθμός των αιρετών μειώνεται με αφαίρεση εκπροσώπων των πληθυσμιακά μικρότερων ΟΤΑ και σε περίπτωση νησιών με αφαίρεση κατά πρώτων των εκπροσώπων των πληθυσμιακά μικρότερο ΟΤΑ του Νησιού, στο οποίο βρίσκεται η έδρα του Δημοτικού Λιμενικού Ταμείου. Ο Πρόεδρος των ανωτέρων νομικών προσώπων και τα μη αιρετά μέλη του διοικητικού συμβουλίου ορίζονται με απόφαση του δημοτικού συμβουλίου της έδρας του νομικού προσώπου. Όπου στις σχετικές διατάξεις που διέπουν τα δημοτικά Ν.Π.Δ.Δ., αναφέρεται δημοτικό συμβούλιο ή δήμαρχος για νομικά πρόσωπα της ανωτέρω παραγράφου νοείται το συμβούλιο και ο δήμαρχος της έδρας του νομικού προσώπου. Στη διοίκηση των ανωτέρων νομικών προσώπων μεταξύ των προσώπων που ορίζονται μέλη του διοικητικού συμβουλίου, κατά τις διατάξεις της παρ.1 του αρθ. 240 του ν. 3463/06, περιλαμβάνεται υποχρεωτικά και ο προϊστάμενος της λιμενικής αρχής της έδρας του νομικού προσώπου (παρ. 2, άρθρο 244 του ν. 3463/06)».

Σημειώνεται ότι σύμφωνα με την 142/2007 ΓνΝΣΚ, η οποία έγινε αποδεκτή με την εγκ. 43/34504/15.06.2007 δεν είναι υποχρεωτική η συμμετοχή δημοτών στα διοικητικά συμβούλια των Δημοτικών Λιμενικών Ταμείων. Ο Πρόεδρος και τα μη αιρετά μέλη του διοικητικού συμβουλίου ορίζονται με απόφαση του δημοτικού συμβουλίου της έδρας του νομικού προσώπου. Επίσης, σημειώνεται ότι ένα από τα μέλη του διοικητικού συμβουλίου ορίζεται από την μειοψηφία του δημοτικού συμβουλίου της έδρας του νομικού προσώπου.

Περεταίρω, σύμφωνα με τις διατάξεις της παρ. 3, του αρθ. 240 ΔΚΚ, ο ορισμός εκ μέρους δημοτικού συμβουλίου της έδρας του διαδημοτικού Λιμενικού Ταμείου μη αιρετών μελών (δημοτικών κατοίκων) ως μελών του διοικητικού συμβουλίου του Λιμενικού Ταμείου δεν μπορεί σε καμία περίπτωση να φαλκιδεύσει το δικαίωμα συμμετοχής στη διοίκηση του Λ.Τ. των λοιπών μετεχόντων ΟΤΑ. Εάν ορισθούν πολίτες ή κάτοικοι ως μέλη του διοικητικού συμβουλίου του Διαδημοτικού Λιμενικού Ταμείου, τότε ο αριθμός αυτών θα αφαιρεθεί από τον αριθμό των αιρετών εκπροσώπων του ΟΤΑ που τους όρισε, όπως αυτός προκύπτει από το ακέραιο πηλίκο της διαίρεσης του αριθμού των μελών του διοικητικού συμβουλίου δια του αριθμού των μετεχόντων δήμων (142/2007 ΓνΝΣΚ, η οποία έγινε αποδεκτή με την εγκ. 43/34504/15.06.2007).

Με τη συμμετοχή τεσσάρων πλέον, συνολικά δήμων στο Λιμενικό Ταμείο, η καταγραφή των μελών του διοικητικού συμβουλίου ανά ΟΤΑ γίνεται ως προς (ΥΠΕΣΔΔΑ Εγκύκλιος 8/5236/26.01.2007): ΟΤΑ Α (Αργοστόλι) + Λιμενάρχης +κάτοικος +ΟΤΑ Β (Ληξούρι) 3 μέλη+ ΟΤΑ Γ (Σάμη) 3 μέλη+ ΟΤΑ Δ (Ιθάκη) 3 μέλη.

Κατόπιν των ανωτέρω ο κ Πρόεδρος ανέφερε ότι ως Μέλη ορίστηκαν οι κάτωθι εκπρόσωποι των Δήμων για το Δ.Σ. του Δημοτικού Λιμενικού Ταμείου Κεφαλληνίας-Ιθάκης:

***Από το Δήμο Αργοστολίου με την αρ. 35/19 απόφασή του, οι εξής:***

Πρόεδρος, ο Δήμαρχος Αργοστολίου, Θεόφιλος Μιχαλάτος &

Τακτικά Μέλη, οι Δημοτικοί Σύμβουλοι:

ΜιχαλάτουΚρυσταλλία με  αναπληρωτή τον Τσιλιμιδό Γεώργιο,

Μοσχονάς Μιχαήλ Διονύσιος με αναπληρωτή τον Μινέτο Διονύσιο,

Διονύσιος Τρωϊάνος με αναπληρωτή τον Παναγή Βανδώρο

 Ως πολίτης ο Τζωρτζάτος Ιωάννης με αναπληρωτή τον Τούλιο Κοκκόλη.

***Από το Δήμο Ληξουρίου με την αρ. 37/19 απόφασή του, οι εξής:***

 Τακτικά Μέλη

 Μοσχονάς Αλέξανδρος (∆.Σ. της πλειοψηφίας)

 Ντιουάνι Γάλεµπ (∆.Σ. της πλειοψηφίας)

Μοσχόπουλος Ανδρέας (∆.Σ. της µειοψηφίας)

Αναπληρωµατικά µέλη

Βολτέρας Χρήστος (∆.Σ. της πλειοψηφίας)

Μαρκέτος ∆ηµήτριος (∆.Σ. της πλειοψηφίας)

Γαλάτης Άγγελος (∆.Σ. της µειοψηφίας)

***Από το Δήμο Σάμης με την αρ. 16/19 απόφασή του, οι εξής:***

1.Τακτικό μέλος Ποδαράς Γεράσιμος με αναπληρωματικό τον Τζαννάτο Χρήστο

2.Τακτικό μέλος Γάκης Μιχαήλ με αναπληρωματικό τον Ρασσιά Νικόλαο

3.Τακτικό μέλος Σπαθής Γεράσιμος με αναπληρωματικό τον Ραυτόπουλο Γεράσιμο

***Από το Δήμο Ιθάκης, με την αρ. 164/19 απόφασή του οι εξής:***

1. Τακτικός μέλος Στανίτσας Διονύσιος, Δήμαρχος Ιθάκης με αναπληρωτή του τον Ραδίτσα Νικόλαο

2. Τακτικό μέλος Φιαμπόλης Στέφανος, Πρόεδρος Δημοτικού Συμβουλίου, με αναπληρώτριά του την Γεωργάνα Ευφελβίνα

3. Τακτικό μέλος Ταφλαμπάς Αλέξανδρος, με αναπληρωτή του τον Μαυροκεφαλο Επαμεινώνδα (Δημοτικοί Σύμβουλοι της μειοψηφίας).

Τακτικό Μέλος δε ορίζεται ο Λιμενάρχης Κεφ/νίας, κ. Σιούτης Αθανάσιος με αναπληρωτή του τον Υπολιμενάρχη Μπεθάνη Ιωάννη, βάσει της παρ. 2, άρθρο 244 του ν. 3463/06.

Κατόπιν αυτών ο κ. Πρόεδρος εισηγείται την συγκρότηση σε σώμα και καλεί το Δ.Σ. να αποφασίσει σχετικά.

Το Συμβούλιο μετά από διαλογική συζήτηση και αφού έλαβε υπόψη την εισήγηση του Προέδρου, τις διατάξεις του άρθρου 156 του ν. 4600/2019, τις αρ. 35/19 απόφαση του Δήμου Αργοστολίου, την αρ. 16/19 του Δήμου Σάμης, την αρ. 37/19 απόφαση Δήμου Ληξουρίου, την αρ. 164/19 απόφαση του Δήμου Ιθάκης

**ΑΠΟΦΑΣΙΖΕΙ ΟΜΟΦΩΝΑ**

Την συγκρότηση του νέου Διοικητικού Συμβουλίου, του Διαδημοτικού ΝΠΔΔ «Δημοτικό Λιμενικό Ταμείο Κεφαλληνίας-Ιθάκης», η σύνθεση του οποίου διαμορφώνεται ως ακολούθως:

|  |  |  |  |  |  |
| --- | --- | --- | --- | --- | --- |
| **α/α** | **Θέση**  **στο Δ.Σ** | **Εκπροσώπηση** | **Ονοματεπώνυμο** | **Αναπληρωτής** | **Απόφαση ορισμού** |
| 1 | ΠΡΟΕΔΡΟΣ | Δήμος Αργοστολίου (πλειοψηφία) | **Θεόφιλος Μιχαλάτος** (Δημαρχος) | **Μοσχονάς Μιχαήλ Διονύσιος** | 35/19  ΑΔΣ Αργοστολίου |
| 2 | ΤΑΚΤΙΚΟ ΜΕΛΟΣ | Δήμος Αργοστολίου (πλειοψηφία) | **Μοσχονάς Μιχαήλ Διονύσιος**  (δημ. Σύμβουλος πλειοψηφίας) | **Μινέτος Διονύσιος**  (δημ. Σύμβουλος πλειοψηφίας) | 35/19  ΑΔΣ Αργοστολίου |
| 3 | ΤΑΚΤΙΚΟ ΜΕΛΟΣ | Κεντρικός Λιμενάρχης Κεφαλληνίας | **Σιούτης Αθανάσιος** | **Μπεθάνης Ιωάννης**  (νόμιμος αναπληρωτής) | Exofficio μέλος- Άρθρο 244 του Ν. 3463/2006 |
| 4 | ΤΑΚΤΙΚΟ ΜΕΛΟΣ | Δήμος Αργοστολίου (πλειοψηφία) | **Μιχαλάτου Κρυσταλλία** (δημ. Σύμβουλος πλειοψηφίας) | **Τσιλιμιδός Γεώργιος** (δημ. Σύμβουλος πλειοψηφίας) | 35/19  ΑΔΣ Αργοστολίου |
| 5 | ΤΑΚΤΙΚΟ ΜΕΛΟΣ | Δημότης | **Τζωρτζάτος Ιωάννης** | **Κοκκόλης Τούλιος** | 35/19  ΑΔΣ Αργοστολίου |
| 6 | ΤΑΚΤΙΚΟ ΜΕΛΟΣ | Δήμος Αργοστολίου (μειοψηφία) | **Διονύσιος Τρωϊάνος** (δημ. Σύμβουλος μειοψηφίας) | **Παναγής Βανδώρος**  (δημ. Σύμβουλος μειοψηφίας) | 35/19  ΑΔΣ Αργοστολίου |
| 7 | ΤΑΚΤΙΚΟ ΜΕΛΟΣ | Δήμος Ληξουρίου (πλειοψηφία) | **Μοσχονάς Αλέξανδρος**  (δημ. Σύμβουλος πλειοψηφίας) | **Βολτέρας Χρήστος**  (δημ. Σύμβουλος πλειοψηφίας) | 37/19  ΑΔΣ Ληξουρίου |
| 8 | ΤΑΚΤΙΚΟ ΜΕΛΟΣ | Δήμος Ληξουρίου (πλειοψηφία) | **Ντιουάνι Γάλεµπ**  (δημ. Σύμβουλος πλειοψηφίας) | **Μαρκέτος ∆ηµήτριος**  (δημ. Σύμβουλος πλειοψηφίας) | 37/19  ΑΔΣ Ληξουρίου |
| 9 | ΤΑΚΤΙΚΟ ΜΕΛΟΣ | Δήμος Ληξουρίου (μειοψηφία) | **Μοσχόπουλος Ανδρέας**  (δημ. Σύμβουλος μειοψηφίας) | **Γαλάτης Άγγελος**  (δημ. Σύμβουλος μειοψηφίας) | 37/19  ΑΔΣ Ληξουρίου |
| 10 | ΤΑΚΤΙΚΟ ΜΕΛΟΣ | Δήμος Σάμης (πλειοψηφία) | **Ποδαράς Γεράσιμος**  (δημ. Σύμβουλος πλειοψηφίας) | **Τζαννάτος Χρήστος**  (δημ. Σύμβουλος πλειοψηφίας) | 16/19 ΑΔΣ Σάμης |
| 11 | ΤΑΚΤΙΚΟ ΜΕΛΟΣ | Δήμος Σάμης (πλειοψηφία) | **Γάκης Μιχαήλ**  (δημ. Σύμβουλος πλειοψηφίας) | **Ρασσιάς Νικόλαος**  (δημ. Σύμβουλος πλειοψηφίας) | 16/19 ΑΔΣ Σάμης |
| 12 | ΤΑΚΤΙΚΟ ΜΕΛΟΣ | Δήμος Σάμης (μειοψηφία) | **Σπαθής Γεράσιμος**  (δημ. Σύμβουλος μειοψηφίας) | **Ραυτόπουλος Γεράσιμος**  (δημ. Σύμβουλος μειοψηφίας) | 16/19 ΑΔΣ Σάμης |
| 13 | ΤΑΚΤΙΚΟ ΜΕΛΟΣ | Δήμος Ιθάκης (πλειοψηφία) | **Διονύσιος Στανίτσας** (Δήμαρχος) | **Ραδίτσας Νικόλαος**  (δημ. Σύμβουλος Πλειοψηφίας) | 164/19 ΑΔΣ Ιθάκης |
| 14 | ΤΑΚΤΙΚΟ ΜΕΛΟΣ | Δήμος Ιθάκης (πλειοψηφία) | **Στέφανος Φιαμπόλης** (Πρόεδρος Δ.Σ) | **Ευφελβίνα Γεωργανά** (δημ. Σύμβουλος Πλειοψηφίας) | 164/19 ΑΔΣ Ιθάκης |
| 15 | ΤΑΚΤΙΚΟ ΜΕΛΟΣ | Δήμος Ιθάκης (μειοψηφία) | **Ταφλαμπάς Αλέξανδρος** (δημ. Σύμβουλος μειοψηφίας) | **Μαυροκέφαλος Επαμεινώνδα** (δημ. Σύμβουλος μειοψηφίας) | 164/19 ΑΔΣ Ιθάκης |

Η θητεία των μελών του διοικητικού συμβουλίου αυτού του νομικού προσώπου ορίζεται ίση με της Δημοτικής περιόδου και θα λήξει με την εγκατάσταση του νέου διοικητικού συμβουλίου. Τα μέλη του διοικητικού συμβουλίου μπορούν να αντικατασταθούν κατά τη διάρκεια της θητείας τους, με απόφαση δημοτικού συμβουλίου για σοβαρό λόγο που ανάγεται στην άσκηση των καθηκόντων τους.

Για το λόγο αυτό συντάχθηκε το παρόν πρακτικό το οποίο αφού αναγνώστηκε υπογράφεται ως ακολούθως.

Η απόφαση αυτή έλαβε τον αριθμό 223/2019.

|  |  |
| --- | --- |
| Ο Πρόεδρος  Τ. Υπογραφή | Τα μέλη  Τ. υπογραφές |

|  |
| --- |
| Ακριβές Απόσπασμα,  Αργοστόλι, 05-11-2019  Ο Πρόεδρος του Δ.Σ.  Θεόφιλος Μιχαλάτος |